ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL



H O T Ă R Â R E
- privind modificarea  anexei nr. 2 la Hotărârea Consiliului Local nr.165/23.11.2021 


Având în vedere: 
- Referatul de aprobare înregistrat sub nr.14056/26.07.2022, prin care primarul oraşului propune modificarea anexei nr. 2 la Hotărârea Consiliului Local  nr.165/23.11.2021; 
- Raportul de specialitate întocmit  de compartimentul de resort, înregistrat sub nr. 14061/26.07.2022; 
- Hotărârea Consiliului Local nr. 165/23.11.2021 privind aprobarea nivelurilor impozitelor şi taxelor locale pentru anul 2022;
- Hotărârea Consiliului Local nr. 86/30.05.2022 privind aprobarea înființării instituției publice de interes local denumită „Club Sportiv Orăşenesc Boldeşti-Scăeni”,  structură sportivă cu personalitate juridică de drept public organizată în subordinea consiliului local;
- adresa nr. 1/22.07.2022 din partea Clubului Sportiv Orăşenesc Boldeşti-Scăeni;   
- avizul secretarului general al oraşului Boldeşti-Scăeni, înregistrat sub nr.14062/26.07.2022;
- avizul comisiei de specialitate nr.1 - Comisia pentru dezvoltarea economico-socială şi de mediu, cooperarea interinstituţională pe plan intern şi extern;
În temeiul prevederilor art.  87 alin.(3), 129 alin. (4) lit. „c”, 139 alin. (1) şi alin (3) lit. „c” şi ale art. 196 alin. (1) lit. „a” din O.U.G. nr. 57/2019 privind Codul administrativ,, 
Consiliul Local al oraşului Boldeşti-Scăeni adoptă prezenta hotărâre:

Art.I. Anexa nr. 2 la Hotărârea Consiliului Local nr. 165/23.11.2021 privind aprobarea nivelurilor impozitelor şi taxelor locale pentru anul 2022, se modifică  după cum urmează: 
„Poziţia nr. 3 din Tabelul prevăzut la punctul 5 – Taxe speciale pentru folosirea temporară a spaţiilor aflate în proprietatea oraşului - se modifică şi va avea următorul  cuprins:
	„3. Taxa pentru folosirea sălilor de sport aflate în administrarea unităţilor de învăţământ de către personalul extraşcolar şi a bazei sportive aflată în administrarea Clubului sportiv Orăşenesc Boldeşti-Scăeni de către alte persoane fizice şi/sau juridice.”
	Art.II. Celelalte prevederi ale Hotărârii Consiliului Local nr. 165/23.11.2021 privind aprobarea nivelurilor impozitelor şi taxelor locale pentru anul 2022, rămân valabile.
Art.III. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice, administratorilor bunurilor menţionate la punctul 3 din anexa nr. 2 la HCL nr. 165/23.11.2021 şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


     PREŞEDINTE DE ŞEDINŢĂ
               BIŢĂ PAUL                                                                                                    


 CONTRASEMNEAZĂ
SECRETAR GENERAL,
TUDOR FLORINA-NELI




Boldeşti-Scăeni, 26.07.2022

